open-index/open-wikipedia-markdown huggingface dataset:
MTV Unplugged (täsmennyssivu)

**MTV Unplugged** voi tarkoittaa:

*MTV Unplugged, Music Televisionin televisio-ohjelma
*MTV Unplugged, Juanesin livealbumi
*MTV Unplugged, Ricky Martinin livealbumi
*MTV Unplugged, Katy Perryn livealbumi
*MTV Unplugged, Shakiran livealbumi
*MTV Unplugged, Mariah Careyn EP-levy
*MTV Unplugged: Korn, Kornin livealbumi
Light of the Seven

**Light of the Seven** on Ramin Djawadin säveltämä kappale, joka on tehty *[[Game of Thrones]]* -televisiosarjaa varten. Kappale soitetaan televisiosarjan kuudennen tuotantokauden päätösjaksossa ”Talven tuulet”. Se on sarjaan sävelletyistä kappaleista ensimmäinen, jossa soitetaan pianoa.

## Musiikki

”Light of the Seven” poikkeaa tyyliltään televisiosarjassa tavallisesti käytetystä musiikista, sillä siinä soitetaan ensimmäistä kertaa pianoa. Djawadin mukaan piano valittiin, koska se sopi täydellisesti aavemaisen tunnelman rakentamiseen. Pianon lisäksi kappaleella soitetaan urkuja, selloa sekä viulua ja sillä kuullaan myös jousiorkesteria, joka tulee mukaan vasta viime hetkillä. Kappaleella laulaa kaksi poikaa. Pianoa käytetään myöhemmin uudelleen sarjan viimeisellä tuotantokaudella kappaleessa ”The Night King”.

## Julkaisu
### Soundtrack
Televisiosarjan kuudennen tuotantokauden soundtrack julkaistiin digitaalisesti 24. kesäkuuta 2016, CD-levynä 29. heinäkuuta 2016 ja vinyylilevynä 30. syyskuuta 2016. Albumia oli mahdollista kuunnella internet-radio Pandoran kautta 21.–24. kesäkuuta, eli muutama päivä ennen sen virallista julkaisua. ”Light of the Seven” on albumin kolmas kappale.

### Ensiesitys televisiosarjassa

*Game of Thrones* -televisiosarjassa ”Light of the Seven” soitetaan kuudennen tuotantokauden viimeisen jakson alussa. ”Talven tuulet” -niminen jakso esitettiin 26. kesäkuuta 2016. Kappaleen soidessa Cersei Lannister tuhoaa vihollisensa räjäyttämällä elovalkealla Baelorin septin. Räjähdyksessä kuolevat Margaery Tyrell ja Ylivarpunen sekä liuta muita, jotka ovat seuraamassa Cersein oikeudenkäyntiä. Suurmestari Pycelle puukotetaan kuoliaaksi samaan aikaan toisaalla.

Vaikka räjähdys oli Cersein juonima, kohtauksessa ei soiteta Lannisterin suvun tunnuskappaletta ”The Rains of Castamere”. Uudenlaista kappaletta käytettiin, koska sarjan luojat David Benioff ja D. B. Weiss eivät halunneet katsojien arvaavan heti, että Cersei aikoo tehdä jotakin. Myöhemmin samassa jaksossa ”Light of the Seven” yhdistetään suvun tunnuskappaleen kanssa ja uusi kappale, ”Hear Me Roar”, soitetaan Cersein kruunajaisten aikana.

## Vastaanotto

Pian julkaisunsa jälkeen ”Light of the Seven” nousi kärkeen Spotifyn viidenkymmenen viraaleimman kappaleen listalla, mikä on epätavallista kymmenminuuttiselle instrumentaalille. Vuoden 2022 marraskuuhun mennessä kappaletta oli toistettu Spotifyssa yli 100 miljoonaa kertaa. ”Light of the Seven” on ainoa sarjan kappaleista, joka on suositumpi kuin sen tunnuskappale.

### Palkinnot ja ehdokkuudet

Kansainvälinen elokuvamusiikkikriitikkojen järjestö asetti kappaleen ehdolle vuoden 2016 elokuvasävellykseksi. Kategoriassa palkittiin lopulta Justin Hurwitzin säveltämä ”Epilogue” elokuvasta *[[La La Land (elokuva)|La La Land]]*. Djawadi voitti kuitenkin *Game of Thronesin* koko kuudennen tuotantokauden musiikilla kategorian ”paras musiikki televisiosarjassa”.

### Listasijoitukset

## Lähteet
Luettelo Delawaren piirikunnista

Tämä on **luettelo Delawaren osavaltion piirikunnista**. Delawaressa on 3 piirikuntaa, mikä on vähiten Yhdysvalloissa.

## Hallinto
Piirikunnilla ei ole omia perustamiskirjoja, vaan niiden vallan ja velvollisuuksien rajoitukset tulevat osavaltion lainsäädäntöelimeltä. Piirikunnat eivät voi järjestää mitään sellaisia palveluita, joiden järjestämiseen niillä ei ole erikseen osavaltion lupaa. Piirikuntien on kuitenkin pakko järjestää ensihoito- ja kirjastopalvelut. Palotoimen järjestäminen on vapaaehtoista: sen ovat järjestäneet New Castle ja Kent.

Piirikunnilla ei ole oikeutta järjestää piirikunnan sisäisiä kansanäänestyksiä.

## Luettelo piirikunnista

## Lähteet

## Aiheesta muualla
Luettelo Rhode Islandin piirikunnista

Tämä on **luettelo Rhode Islandin osavaltion piirikunnista**. Rhode Islandissa on 5 piirikuntaa.

## Lähteet

## Aiheesta muualla
Bolt Action

**Bolt Action** on Warlord Gamesin ja Osprey Gamesin tuottama toiseen maailmansotaan sijoittuva miniatyyripeli. Siinä hyödynnetään 28 millimetrin kokoisia miniatyyrejä. Ohjekirjasta on julkaistu kolme versiota, ensimmäinen vuonna 2012, toinen vuonna 2016 ja kolmas vuonna 2024. Peliin on tehty lisäosia, esimerkiksi Korean sota sekä Konflikt ’47, joka sijoittuu dieselpunkiin ja yliluonnolliseen vaihtoehtoiseen toisen maailmansodan tapahtumiin.

Pelissä on useita pelattavia armeijoita, esimerkiksi Neuvostoliitto, Brittiläinen imperiumi, Yhdysvallat, natsi-Saksa sekä Japanin keisarikunta. Peli sisältää myös muutaman muun maan armeijan, kuten Ranska, Australia, Belgia, Suomi, Puola, Bulgaria, Romania, Kiina sekä Italia. Peliin on myös saatavilla eri sääntökirjoja eri taisteluihin, kuten Stalingradin taistelu, Pegasus-silta, Berliinin taistelu sekä Normandian maihinnousu.

## Lähteet
* boltaction.com 
* ospreypublishing.com/uk/osprey-games/ 
* eu.warlordgames.com
Asian Le Mans Series -kausi 2022

**Asian Le Mans Series -kausi 2022** oli Asian Le Mans Series -sarjan 10. kausi.

Koiranen Kemppi Motorsport ajoi kaudella LMP3-luokassa Suomen lipun alla.

## Kilpailukalenteri
Heinäkuussa 2021 ilmoitettiin, että kaudella ajetaan edellisvuoden tapaan neljä kilpailua, joista kaksi kilpailua Dubai Autodromessa ja kaksi Yas Marinan radalla.

Kauden kaikki neljä kilpailua aiottiin ajaa Abu Dhabissa kahtena peräkkäisenä viikonloppuna, mutta kahdella eri versiolla samasta radasta.

## Tulokset

## Lähteet
Ehn

**Ehn** on muun muassa seuraavien henkilöiden sukunimi:

* Christoffer Ehn (s. 1996), ruotsalainen jääkiekkoilija
* Johan Ehn (s. 1975), ahvenanmaalainen poliitikko
* Mikael Ehn (s. 1980), suomalainen ilmakehätieteilijä
* Mikael Ehn, suomalainen lapsinäyttelijä
Via del Corso

**Via del Corso** on katu Rooman historiallisessa keskustassa. Sen eteläpää on Piazza Venezia -aukiolla ja pohjoispää Piazza del Popolo -aukiolla. Katu kulkee Campo Marzion, Colonnan, Pignan ja Trevin kaupunginosien alueella. Via del Corso ja sen poikkikadut ovat tunnettuja ostoskatuja.

Via del Corson pituus on noin 1,6 kilometriä. Se on keskimmäinen Piazza del Popololta etelään haarautuvista kolmesta tärkeästä kadusta, jotka tunnetaan yhteisnimityksellä *Tridente*, ”kolmikärki”. Kaksi muuta ovat Via di Ripetta ja Via del Babuino. Via del Corson varrella sijaitsevia rakennuksia ovat muun muassa San Marcello al Corson ja Santi Ambrogio e Carlo al Corson kirkot, historialliset kaupunkipalatsit Palazzo Chigi, Palazzo Bonaparte ja Palazzo Doria-Pamphili sekä kotimuseo Casa di Goethe. Myös Piazza Colonna -aukio on kadun varrella.

## Historia
Via del Corso on saanut alkunsa antiikin Rooman aikana rakennetun Via Flaminia -maantien alkupäästä. Aurelianuksen muurin rakentamisen aikaan 270-luvulla kadun paikalla kulkenut tie oli saanut nimekseen Via lata. Tien käyttö lakkasi keskiajalla läheisen Tiberjoen tulvien vuoksi mutta sen merkitys kasvoi 1400-luvulla, kun paavi Paavali II rakennutti sen eteläpäähän Palazzo Venezian ja teki siitä virka-asuntonsa. Kadulle siirtyi samoihin aikoihin myös Rooman karnevaalien ja niihin liittyneiden eläin- ja juoksukilpailujen keskus, minkä takia sen nimi muutettiin Via del Corsoksi (”kilpailukatu”). Berberihevosten laukkakilpailu järjestettiin kadulla vuoteen 1882 saakka.

Katu nimettiin vuonna 1900 salamurhatun Italian kuningas Umberto I:n mukaan *Corso Umbertoksi* ja vuonna 1944 *Corso del Popoloksi*. Nimi *Via del Corso* palautettiin vuonna 1946.

## Lähteet

## Aiheesta muualla
S. B. Lundelin

**Sixtus Bernhard Lundelin** (2. elokuuta 1860 Tampere – 30. joulukuuta 1932 Tampere) oli suomalainen pääasiassa Tampereella vaikuttanut kapellimestari ja laulunopettaja.

Lundelin syntyi Tampereella köyhään työläisperheeseen. Hänen perheessään harrastettiin musiikkia, ja hänen isänsä ja kaksi sisartaan olivat mukana kuorotoiminnassa. Lundelin kävi Tampereen pellavatehtaan konepajan pienten lasten koulua, ja hän liittyi jo nuorena opettaja Antti Tervon johtamaan tehtaalaisten kuoroon. Hän meni 11-vuotiaana työhön Tampereen verkatehtaaseen ja kävi samalla ilta- ja sunnuntaikoulua. 14-vuotiaana Lundelin siirtyi työhön Tampereen pellavatehtaan konepajalle. Lundelin liittyi sitten 16-vuotiaana Henkivartioväen Suomen III:n tarkka-ampujapataljoonan soittokuntaan, ja hänestä tuli nuorempi aliupseeri 1879.

Lundelin opiskeli musiikkia Helsingin yliopiston musiikinopettajan Richard Faltinin johdolla. Hän toimi vuodesta 1893 alkaen Suomen Rakuunarykmentin kapellimestarina ja oli tässä toimessa rykmentin hajottamiseen saakka. Vuosina 1900–1905 Lundelin oli Lappeenrannan suomalaisen yhteiskoulun laulunopettajana. Vuodesta 1905 alkaen Lundelin toimi Tampereella kaupungin laulun- ja soitonjohtajana. Suoritettuaan yliopistollisen tutkinnon musiikin teoriassa ja käytännön opettajanäytteet Lundelin toimi lisäksi vuodesta 1911 lähtien laulunopettajana Tampereen lyseossa. Hän oli mukana perustamassa useita laulukuoroja ja soittokuntia Tampereella ja toimi niiden johtajana. Lundelin oli mukana opettamassa Suomen Työväen Musiikkiliiton johtajakursseilla ja toimi yleisjohtajana työväen yleisillä ja piirikunnallisilla laulujuhlilla.

## Lähteet
Micah McFadden

**Micah McFadden** (s. 3. tammikuuta 2000) on yhdysvaltalainen amerikkalaisen jalkapallon pelaaja. McFadden edustaa NFL-joukkue New York Giantsia. Hän pelaa tukimiehenä Giantsin puolustuksessa. Giants varasi McFaddenin viidennellä kierroksella 146. varausvuorolla . McFadden on pelannut 15 NFL:n runkosarjan ottelua. Näissä otteluissa hänellä on 47 taklausta, yksi pelinrakentajan säkitys ja yksi aiheutettu rähmäys.

## Lähteet
Piazza Colonna

**Piazza Colonna** on nelikulmainen aukio Rooman keskustassa Colonnan kaupunginosassa Via del Corso -kadun länsipuolella.

Aukiota hallitsee 30 metriä korkea ja reliefein koristeltu Marcus Aureliuksen pylväs, joka pystettiin vuosina 176–193 Rooman keisari Marcus Aureliuksen saavuttamien sotavoittojen juhlistamiseksi. Pylväs sai nykyisen ulkoasunsa vuoden 1589 restauroinnissa, jonka yhteydessä alkuperäinen jalusta vaihdettiin ja pylvään huipulle sijoitettiin apostoli Paavalin patsas alkuperäisen Marcus Aureliuksen patsaan korvikkeeksi. Aukio on nimetty pylvään mukaan, sillä *colonna* tarkoittaa italiaksi pylvästä. Pylvään vieressä on arkkitehti Giacomo Della Portan suunnittelema suihkukaivo Fontana di piazza Colonna.

Aukion pohjoislaidalla sijaitsee Palazzo Chigi -palatsi, joka on ollut Italian hallituksen toimipaikka vuodesta 1961. Aukion etelälaidalla ovat Palazzo Ferrajoli sekä Santi Bartolomeo e Alessandro dei Bergamaschi -kirkko, länsilaidalla Palazzo Wedekind ja itälaidalla Via del Corson toisella puolella Galleria Alberto Sordi -kauppakuja. Antiikin aikana aukion luona lienee sijainnut jumalaksi korotetun Marcus Aureliuksen temppeli. Italian edustajainhuoneen talo Palazzo Montecitorio on kulmittain Piazza Colonnan vieressä sen luoteispuolella.

## Lähteet

## Aiheesta muualla
Solumaatalous

**Solumaatalous** tarkoittaa maataloustuotteiden tuottamista solu- tai kudosviljelytekniikoilla ilman perinteistä maataloutta.

Solumaatalous voidaan jakaa kahteen päälinjaan: bioteknisesti tuotettujen solujen hyödyntämiseen sellaisenaan, kuten esimerkiksi keinoliha tai quorn, ja solujen valmistamien tuotteiden hyödyntämiseen, kuten mikrobin tuottama munanvalkuaisen proteiini ovalbumiini.

## Lähteet
Nainen on aina nainen

***Nainen on aina nainen*** (ransk. *Une femme est une femme*) on vuonna 1961 ensi-iltansa saanut ranskalais-italialainen komediaelokuva. Sen käsikirjoitti ja ohjasi Jean-Luc Godard. Elokuvan päärooleissa näyttelevät Jean-Paul Belmondo, Anna Karina ja Jean-Claude Brialy. Godard ja Karina menivät naimisiin elokuvan valmistumisvuonna.

## Juoni

Angéla Récamier on strippari, joka haluaa lapsen. Koska hänen puolisonsa Emile Récamier ei suostu lapsen isäksi, hän pyytää ystäväänsä Alfred Lubitschia siittämään hänelle lapsen.

## Rooleissa

## Arviot

*[[Helsingin Sanomat|Helsingin Sanomien]]* kriitikko Mikael Fränti totesi elokuvan olevan "ilmava, vapautunut ja ytimekäs kuvaus elämästä Pariisin taivaan alla". Hänen mukaansa Godard tiivisti Anna Karinan esittämään hahmoon "kauneimman ylistyksensä naiseutta kohtaan". Yleisradion toimittajan Vesa Nykäsen mukaan "*Nainen on aina nainen* tarkkailee Godardin ja Anna Karinan oikeaa suhdetta, soutamista ja huopaamista viileän miehen ja intohimoisen naisen välillä, kun jälkimmäinen haluaisi heidän jo asettuvan aloilleen."

## Lähteet

## Aiheesta muualla

* 
*
Akira Masuda

**Akira Masuda** (s. 22. toukokuuta 1962 Kanazawa) on japanilainen karateka. Hän on Kyokushin karaten kaksinkertainen MM-mitalisti ja vuoden 1990 Japanin mestari.

## Kilpaura
Masuda aloitti kamppailulajien harjoittelemisen aluksi judolla, jonka jälkeen hän siirtyi harjoittelemaan karatea 16-vuotiaana. Masuda osallistui ensimmäisen kerran Japanin mestaruuskilpailuihin 1981 ollessaan 19-vuotias. Seuraavana vuonna hän sijoittui kahdeksanneksi Japanin mestaruuskilpailuissa ja 1983 Masuda oli viides.

Vuoden 1985 Japanin mestaruuskilpailuissa hän saavutti pronssia voitettuaan mitalikamppailussa James Kitamuran.

Seuraavana vuonna Masuda eteni Japanin mestaruuskilpailuissa loppuotteluun saakka, jossa hän hävisi mestaruuden hallitsevalle Japanin mestarille Akiyoshi Matsuille.

Marraskuussa 1991 Masuda eteni kolmipäiväisessä MM-kilpailuissa loppuotteluun saakka, jossa hän hävisi mestaruuden Kenji Midorille.

## Lähteet
Argentiinan jalkapallomaajoukkueen tilastot

Tämä artikkeli sisältää Argentiinan jalkapallomaajoukkueeseen liittyviä tilastoja.

## Pelaajatilastot

### Ottelut
*Päivitetty 28. elokuuta 2025*

### Maalit

*Päivitetty 28. elokuuta 2025*

## Menestys arvokilpailuissa

### Maailmanmestaruuskilpailut

**Selitykset**:
* O = Ottelut
* V = Voitto
* T = Tasapeli 
* H = Tappio
* TM = Tehdyt maalit
* PM = Päästetyt maalit
* ME = Maaliero

### Etelä-Amerikan-mestaruuskilpailut / Copa América

### Maanosaliittojen cup

### Kesäolympialaiset

## Lähteet
Italian parlamenttivaalit 1946

**Italian parlamenttivaalit 1946** järjestettiin Italiassa 2. kesäkuuta 1946. Vaaleissa valittiin perustuslakia säätävän kokouksen 556 jäsentä. Ne olivat Italian ensimmäiset parlamenttivaalit Benito Mussolinin diktatuurin kaatumisen ja toisen maailmansodan jälkeen. Yhtä aikaa vaalien kanssa järjestettiin kansanäänestys Italian valtiomuodosta. Tässä äänestyksessä vaihtoehtoina olivat monarkia ja tasavalta.

## Parlamenttivaalien tulokset

## Vaalien seuraukset

Kristillisdemokraattisen puolueen Alcide De Gasperi toimi Italian pääministerinä ennen parlamenttivaaleja ja jatkoi samassa tehtävässä vielä vaalien jälkeenkin.

## Lähteet
Naim Nasib

**Naim Nasib** (ent. *Nasibullen* - 30. kesäkuuta 1917 Terijoki - 28. heinäkuuta 1998 Tampere) oli tataaritaustainen suomalainen jääkiekkoilija, joka edusti Tampereen Ilvestä hyökkääjän pelipaikalla vuosina 1936-1941. Nasib voitti kaksi Suomen mestaruutta ja yhden pronssin, mutta ei luonut pelaamissaan otteluissa pisteitä. Hänen poikansa Erkan Nasib ja veljensä Lotfi Nasib pelasivat myös Ilveksessä.

## Tilastot

* 2 SM-kultaa (1937, 1938)
* 1 SM-pronssi (1941)

## Lähteet
Decision to Leave

**Decision to Leave** () on vuonna 2022 ensi-iltansa saanut eteläkorealainen romanttinen jännityselokuva, jonka on ohjannut, tuottanut ja osittain käsikirjoittanut Park Chan-wook. Sen pääosia esittävät Tang Wei ja Park Hae-il.

Elokuvan keskiössä on univaikeuksista kärsivä rikosetsivä Hae-joon (Hae-il), joka saa tehtäväkseen ratkaista kuolemantapauksen, joka vaikuttaa joko onnettomuudelta tai itsemurhalta. Hän tapaa kuolleen miehen mystisen vaimon Seo-raen (Wei), joka vaikeuttaa hänen työnsä kulkua.

*Decision to Leave* sai maailmanensi-iltansa Cannesin elokuvajuhlilla 23. toukokuuta 2022, missä se kilpaili Kultaisesta palmusta. Park Chan-wook palkittiin elokuvajuhlien parhaan ohjaajan palkinnolla. Elokuva esitettiin myös Helsingissä järjestettävillä Rakkautta ja anarkiaa -festivaaleilla syyskuussa 2022. Teatterilevitykseen Suomessa se tulee 27. tammikuuta 2023. Elokuva sai ylistävän vastaanoton kriitikoilta.

Elokuva on ehdolla parhaan vieraskielisen elokuvan Golden Globeen vuoden 2023 gaalassa, jonka lisäksi se valittiin Etelä-Korean ehdokkaaksi ehdolle parhaan kansainvälisen elokuvan Oscar-palkintoon.

## Näyttelijät

## Lähteet

## Aiheesta muualla
*
Théodore Ballu

**Théodore Ballu** (1817–1885) oli ranskalainen arkkitehti. Hän oli Louis-Hippolyte Lebas'n oppilas.

Ballu sai suuren Rooman palkinnon 1840. Kreikasta palattuaan hän toimi Sainte-Clotilde-kirkon rakennustöiden tarkastajana (1850), ja Franz Christian Gaun kuoltua tornien päättäminen, portaalit ja värikäs sisäkoristelu jäivät Ballun tehtäväksi. Pariisin vanhoista kirkoista Tour Saint-Jacques (valmistui 1858) ja Saint-Germain-l’Auxerrois (valmistui 1863) ovat Ballun uudistamia. Runsaan renessanssityylinen, mahtavatorninen La Trinité -kirkko (valmistui 1861–1867) ja romaanistyylinen Saint-Ambroise-kirkko (valmistui 1869) ovat Ballun uudelleen suunnittelemia. Saint-Ambroisesta Ballu julkaisi monografian (1874). Kun Pariisin kommuunin lopulla poltetun Pariisin kaupungintalon korjaamisesta julistettiin kilpailu, Ballu ja Édouard Deperthes saivat ensimmäisen palkinnon (1874) ja tekivät suunnitelman Domenico da Cortonan ("Boccador") vanhaa renessanssirakennusta mukaillen.

## Lähteet

## Aiheesta muualla
Samaletdin

**Samaletdin** on muun muassa seuraavien henkilöiden sukunimi:

* Ali Samaletdin (1930–2005), suomalainen jääkiekkoilija
* Batu Samaletdin, suomalainen kirjankustantaja
* Sabah Samaletdin (s. 1965), suomalainen kaupunginjohtaja
Samaletdin (Җамалетдин, *Camaletdin*, d͡ʒamalet'tin) on tataarinimi, joka tulee arabialaisesta جمال الدين (*Jamāl al-Dīn*) ja tarkoittaa "uskon / uskonnon kauneus".

## Lähteet
Prolamiini

**Prolamiinit** ovat ryhmä kasvien varastoproteiineja, joissa on korkea proliinipitoisuus. Niitä löytyy kasveista, pääasiassa viljajyvien kuten vehnän (gliadiini), ohran (hordeiini), rukiin (sekaliini), maissin (tseiini), durran (kafiriini) ja kauran (aveniini) siemenistä. Niille on ominaista korkea glutamiini- ja proliinipitoisuus, ja ne liukenevat huonosti veteen. Ne liukenevat parhaiten vahvaan alkoholiin [70-80 %], kevyeen happoon ja emäksisiin liuoksiin. Triticeae-heimon prolamiinien, kuten vehnän gliadiinin ja siihen liittyvien proteiinien tiedetään laukaisevan keliakian, autoimmuunisairauden, geneettisesti alttiilla yksilöillä.

Maissin ja durran prolamiinit lajitellaan molekyylipainon mukaan neljään luokkaan, α, β, γ ja δ. Alfa- ja deltaproamiinit ryhmittyvät laajaan fylogeneettiseen ryhmään (ryhmä 1). Loput klusterit ryhmään 2. Tietokanta Triticeae-proliineista (gluteenit) on saatavilla.

## Lähteet
Vuoden rauhanturvaaja

**Vuoden rauhanturvaaja** on Suomen Rauhanturvaajaliiton vuosittain myöntämä tunnustus.

## Vuoden rauhanturvaaja

## Lähteet
Juha Valkama

**Juha Valkama** -nimisiä henkilöitä ovat:
* Juha Valkama (s. 1973), suomalainen koripallovalmentaja ja koripalloilija
*  (s. 1979), suomalainen jäätanssija
* Juha Valkama, suomalainen kunnanjohtaja
Juha-Pekka Kiljunen

**Juha-Pekka Kiljunen** (29. maaliskuuta 1968 Savonlinna – 17. kesäkuuta 2005 Helsinki) oli suomalainen lavastaja ja pukusuunnittelija.

Kiljunen kirjoitti ylioppilaaksi Savonlinnan taidelukiosta vuonna 1987 ja valmistui lavastajaksi Taideteollisesta korkeakoulusta vuonna 1994. Lopputyönään hän lavasti Kimmo Kahran *Käärmejuhlan*. Kiljunen opiskeli myös taidehistoriaa Helsingin yliopistossa. Hän osallistui opiskeluaikoinaan performanssiryhmien Jack Helen Brut ja Homo $ työhön. Myöhemmin Kiljunen teki poikkitaiteellista työtä visualisoidessaan varsinkin tanssi- ja oopperatuotantoja. Hänen ensimmäinen oopperalavastuksensa oli *[[Taikahuilu]]* Vantaan oopperaan (1993). Kiljunen teki lavastukset Richard Straussin *[[Salome (ooppera)|Salomen]]* esityksiin Suomen kansallisoopperaan ja Göteborgiin 1990-luvun puolessavälissä. Vuosina 1995–1996 hän oli lavastajana Savonlinnan oopperajuhlien tuotannoissa Aulis Sallisen *[[Palatsi (ooppera)|Palatsista]]*. Ilmajoen Musiikkijuhlia varten Kiljunen lavasti Jorma Panulan *[[Jaakko Ilkka (ooppera)|Jaakko Ilkan]]* tuotannot vuosina 1996–1997. Vuonna 1997 hän oli Einojuhani Rautavaaran *[[Aleksis Kivi (ooppera)|Aleksis Kiven]]* puvustajana Savonlinnan oopperajuhlilla. Oopperaproduktioissa Kiljunen teki ohjaaja Ville Saukkosen kanssa yhteistyötä vuonna 1999 *[[Rodelinda (ooppera)|Rodelindan]]* ja vuonna 2000 *[[Kaarle-kuninkaan metsästys|Kaarle-kuninkaan metsästyksen]]* esitysten kokonaisvisualisoinneissa. 

Kiljunen työskenteli vuodesta 1993 opettajana Taideteollisessa korkeakoulussa, jossa hän opetti muun muassa skenografian historiaa. Hän toimi myös näyttelyiden visualistina ja käsikirjoittajana Teatterimuseossa. Ennen äkillistä kuolemaansa kesäkuussa 2005 Kiljunen valmisteli väitöskirjaa virtuaalilavastuksesta ja digitaaliprojisoinneista.

## Lähteet
Onni Saarelainen

**Onni Oiva Saarelainen** (s. 19. heinäkuuta 1900 Nurmes – 15. lokakuuta 1959) oli suomalainen sotilas, joka taisteli talvisodassa ja jatkosodassa. Hänen sotilasarvonsa oli talvisodan aikana kapteeni ja jatkosodan aikana everstiluutnantti. 

## Joukko-osastot
* Talvisota: 07.10.1939 - 13.03.1940 Erillinen pataljoona 6 (komentaja).
* Jatkosota: 10.06.1941 - 19.09.1944 III/JR 5

## Tunnetuimmat taistelut
Saarelainen toimi Erp 6:n komentajana Keljan taistelussa, jossa Neuvostoliiton hyökkäyksen tavoitteena oli ylittää Suvanto ja motittaa suomalaisten 3 viikkoa sinnikkäästi taistellut Taipaleen rintama. Keljan taistelu päättyi suomalaisten voittoon, kun aseistukseltaan ja lukumäärältään vahvempi vihollinen pakotettiin luopumaan sillanpääasemastaan Keljassa.

## Lähteet
* Susitaival, Paavo: *Karjalainen pataljoona (Er.P 6) talvisodassa*. Helsinki: WSOY, 1963.
* Sotatieteen laitos: *Talvisodan historia*. Porvoo: Werner Söderström Osakeyhtiö, 1991. .
* Kimmo Sorko: *Suvannon Salpa*. Jyväskylä: Minerva Kustannus Oy, 2004. .

### Viitteet
Murat Ahsen-Böre

**Murat Ahsen-Böre** (20. syyskuuta 1919, Helsinki - 18. toukokuuta 1968) oli tataaritaustainen jääkiekkohyökkääjä, joka pelasi Tampereen Ilveksessä kausina 1935-38 ja sen jälkeen kauden 1942-43 HJK:ssa. "Murkku" voitti Ilveksessä kolme SM-kultaa, joista vuoden 1936 mestaruus oli samalla seuran ensimmäinen. Murat Ahsen-Bören veljet Feyzi, Vasif ja Zeyd pelasivat myös jääkiekkoa. He olivat Turkin kansalaisia.

## Tilastot

* 3 SM-kultaa (Ilves: 1936, 1937, 1938)

## Lähteet
Vasif Ahsen-Böre

**Vasif Ahsen-Böre** (1. tammikuuta 1924, Tampere - 2008) oli tataaritaustainen jääkiekkopuolustaja, joka pelasi TBK:ssa kausina 1942-1945. Myös hänen veljet Feyzi, Murat ja Zeyd pelasivat jääkiekkoa. He olivat Turkin kansalaisia.

## Tilastot

## Lähteet
Zeyd Ahsen-Böre

**Zeyd Ahsen-Böre** (myös **Zeud**; 9. joulukuuta 1920, Tampere - 28. elokuuta 1984, Itä-Götanmaan lääni, Ruotsi) oli tataaritaustainen jääkiekkohyökkääjä, joka pelasi vuosina 1943-1946 kaksi kautta TBK:n riveissä. Hänen veljensä Feyzi, Murat ja Vasif pelasivat myös jääkiekkoa. He olivat Turkin kansalaisia.

## Tilastot

## Lähteet
Lauri Komulainen

**Lauri Johannes Komulainen** (20. tammikuuta 1931 Sotkamo – 11. huhtikuuta 2008 Helsinki) oli suomalainen yritysjohtaja, joka sai kauppaneuvoksen arvonimen.

Komulaisen vanhemmat olivat kauppias, maanviljelijä Oskari Komulainen ja opettaja Saima Komulainen ja puoliso Anna-Liisa Lehto. Lauri Komulainen kävi Tampereen kauppaoppilaitoksen 1952 ja suoritti liikkeenjohdon kursseja. Hän oli Piippo Oy:n apulaismyyntipäällikkö Lempäälässä 1955–1959, W. Rosenlew & Co. Ab:n myyntipäällikkö Porissa 1959–1965, Convertan jaostojohtaja Helsingissä 1965–1967 ja Säkkiväline-yhtiön toimitusjohtaja 1967–1993. Komulainen oli myös Jätesäkki-Markkinoinnin johtaja vuodesta 1966. Hän omisti Uusitalon tilan Sääksmäellä ja Uotilan eli Mikkolan tilan Lempäälässä vuodesta 1991. Komulaisella oli lisäksi useita luottamus- ja asiantuntijatehtäviä. Kauppaneuvoksen arvonimen hän sai 1991. Komulainen muistetaan myös höyrylaiva Ahdin omistajana. 

## Lähteet

## Aiheesta muualla
*
Varpu Siirala

**Varpu Sisko Siirala** (o.s. Siukonen; 9. marraskuuta 1925 Viipuri – 6. kesäkuuta 2017 Helsinki) oli suomalainen sellisti ja musiikkipedagogi.

Siirala syntyi keskimmäisenä sisaruksista, joihin kuuluivat myös viulisti Leena Siukonen-Penttilä ja pianisti Inkeri Siukonen. Perhe muutti Helsinkiin vuonna 1927. Siirala soitti alun perin viulua, mutta siirtyi selloon saatuaan sellaisen 11-vuotiaana. Jo kouluaikoina hän perusti siskojensa kanssa pianotrion, joka myöhemmin tunnettiin nimellä Trio Siukonen. Kokoonpano esiintyi 1940–1970-luvuilla Suomessa ja Pohjoismaissa. Siirala opiskeli Sibelius-Akatemiassa Yrjö Selinin johdolla ja suoritti sellodiplominsa vuonna 1948. Samana vuonna hän meni naimisiin psykiatri Martti Siiralan kanssa. Avioliitosta syntyivät lapset Jussi (pianisti), Seppo (kitaristi) ja Marja-Liisa.

Siirala piti myös omia konserttejaan, joissa pianisteina hänen kanssaan soittivat hänen siskonsa Inkeri ja lankonsa Kauko Kuosma. Vuosina 1952–1957 hän asui perheensä kanssa Sveitsissä, jossa jatkoi konsertoimista. Siirala sai myös täydentävää opetusta Enrico Mainardilta Italiassa. Pedagogisen työnsä hän aloitti 1960-luvulla. Siirala opetti aluksi Lahden musiikkiopistossa, josta siirtyi Sibelius-Akatemian sellonsoiton opettajaksi ja myöhemmin lehtoriksi. Sibelius-Akatemiassa hän työskenteli vuoteen 1986 saakka. Siirala osallistui jousisoitinten soitonopettajien kansainvälisiin konferensseihin. Hän jätti sellonsoiton 1980-luvun lopussa kärsittyään kolmesta rannemurtumasta.

Siirala sai lapsenlapsia ja lapsenlapsenlapsia. Pianisti Antti Siirala on hänen pojanpoikansa. Siirala erosi miehestään vuonna 1986. Hän kuoli kesäkuussa 2017 asuttuaan kaksi viimeistä vuottaan Kustaankartanon palvelukeskuksessa.

## Lähteet
Pronssitiikeri

**Pronssitiikeri** oikealta nimeltään Benjamin Turner on kuvitteellinen hahmo, joka esiintyy DC Comicsin julkaisemissa amerikkalaisissa sarjakuvissa. Dennis O'Neilin, Leopoldo Durañonan ja Jim Berryn luoma hahmo esiintyi ensimmäisen kerran toukokuussa 1975 Richard Dragonissa, Kung Fu Fighter #1 -tarinassa. Hänet kuvataan erityisesti freelance-taistelijana, League of Assassins -liiton jäsenenä ja Suicide Squadin toimihenkilönä, joka luonnehditaan joko pahikseksi tai antisankariksi League of Assassins -liigan aivopesun ja manipuloinnin vuoksi.

## Taustaa
Pronssitiikeri on taistelulajien mestari, jolla on salamannopeat refleksit. Hän on opiskellut ja harjoitellut lukuisten kamppailulajimestarien kanssa DC-universumissa, mukaan lukien Kirigi, O-Sensei ja Sensei. Taekwondoon erikoistuessaan hahmon sanotaan hallitsevan useita muita kamppailulajeja: aikido, nyrkkeily, hapkido, jeet kune do, silat, jujutsu, judo, karate, kung fu, muay thai, savate ja vale tudo. Mestaruutensa lisäksi hänen kerrotaan myös puolustavan kaikkia taistelulajeja. Kamppailutaiteilijan taitojensa lisäksi Pronssitiikeri hallitsee myös oman chinsä manipuloinnin, jonka avulla hän voi nopeuttaa paranemisaikaansa. Häntä pidetään myös tehokkaana Suicide Squadin kenttäjohtajana, joka vetää resursseja ympärilleen ja käyttää niitä parhaansa mukaan.

New 52 tarinoista eteenpäin hahmo voi siirtyä ihmismuotonsa ja humanoidisen, tiikerin kaltaisen muodon välillä maagisen talismanin avulla, jonka oletetaan voivan antaa hänelle parannettua fyysistä kykyä polttamalla jonkin osan omasta sielustaan. Eläinmuodossaan hän on myös näennäisesti immuuni painepisteiskuille. Pronssitiikeria pidetään myös asiantuntijavakoilijana, koska hän oli aikoinaan Syndikaatin jäsen (hänen kaltaisista tunnetuista vakoojista koostuva neuvosto) ja hän toimii pätevänä tiedottajana palkkasoturiyhteisössä.

Pronssitiikeri on ollut myös satunnaisesti tekemisissä Batmaninkin kanssa ja keskittynyt suurelta osin rikollispomojen ja huumeparonien pysäyttämiseen Gotham Cityssä.

## Muussa mediassa
*Televisiosarjassa *[[Arrow (televisiosarja)|Arrow]]* Pronssitiikeriä esittää Michael Jai White.
*Animaatiosarjassa *[[Batman – pelottomat]]* Pronssitiikeriä ääninäyttelee Gary Sturgis.
*Animaatioelokuvassa *[[Suicide Squad: Hell to Pay]]* Pronssitiikeriä ääninäyttelee Billy Brown.
*Animaatioelokuvassa *[[Justice League: Gods and Monsters]]* Pronssitiikeriä ääninäytteli Arif S. Kinchen.
*Animaatioelokuvassa **' Pronssitiikeriä ääninäyttelee Michael Jai White.
*Nettisarjassa ''[[Deathstroke: Knights & Dragons]]'' Pronssitiikeriä ääninäyttelee [[Delbert Hunt]].

==Videopeleissä==
*Pronssitiikeri esiintyy pelissä **', jossa häntä ääninäyttelee Gary Sturgis.
*Pronssitiikeri esiintyy pelattavana hahmona pelissä Lego Batman 3: Beyond Gotham, jossa häntä ääninäyttelee Ike Amadi.
*Pronssitiikeri esiintyy pelattavana hahmona pelissä Lego DC Super-Villains, jossa häntä ääninäyttelee Kane Jungbluth-Murry.
IIHF eWorld Championship

**IIHF eWorld Championship** on vuosittain järjestettävä IIHF:n elektronisen urheilun turnaus jossa IIHF:n jäsenmaat kilpailevat NHL-pelisarjan maailmanmestaruudesta. Eniten mestaruuksia on voittanut Suomi joka on voittanut vuosina 2020, 2022 ja 2023 mestaruuden.

Venäjän hyökättyä Ukrainaan vuonna 2022 Venäjän ja Valko-Venäjän joukkueet eivät saaneet osallistua vuoden 2022 maailmanmestaruuskilpailuihin. Joukkueet eivät saa osallistua kisoihin myöskään vuonna 2023.

## Mitalistit

## Lähteet
Inkeri Siukonen

**Marja Inkeri Siukonen** (15. marraskuuta 1927 Helsinki – 6. kesäkuuta 2014 Helsinki) oli suomalainen pianisti ja pianopedagogi.

Siukonen oli nuorin perheen lapsista, joihin kuuluivat myös viulisti Leena Siukonen-Penttilä ja sellisti Varpu Siirala. Sisarukset esiintyivät 1940–1960-luvuilla Trio Siukonen -nimisenä pianotriona Suomessa ja muualla Pohjoismaissa. Siukosten isän Olli Siukosen kaikki sisarukset harrastivat musiikkia. Näihin kuului säveltäjä Wilho Siukonen. Inkeri Siukonen opiskeli Martti Paavolan johdolla Sibelius-Akatemiassa ja suoritti pianodiplominsa vuonna 1949. Hän piti ensikonserttinsa vuonna 1954. Siukonen täydensi musiikkiopintojaan 1950-luvulla Pariisissa ja Wienissä. Hän sai maisterin oppiarvon Helsingin yliopistosta suomen kielessä.

Siukonen oli vuosina 1956–1977 naimisissa pianisti Kauko Kuosman kanssa. Pariskunta esiintyi duona etenkin 1960–1970-luvuilla. Yhteiseen ohjelmistoon kuului parin kantaesittämiä teoksia suomalaisilta säveltäjiltä. Siukonen opetti Sibelius-Akatemiassa vuodesta 1958, lehtorina vuodesta 1973. Hän jäi eläkkeelle vuonna 1994. Siukosen sisarenpoika, pianisti Jussi Siirala opiskeli pitkään hänen johdollaan.

Siukonen joutui lähes vuosi ennen kuolemaansa onnettomuuteen ja kärsi tämän jälkeen parantumattomista komplikaatioista. Hän kuoli Kannelkodissa.

## Lähteet
Geranyyliasetoni

**Geranyyliasetoni** (C13H22O) on ketoneihin ja terpenoideihin kuuluva orgaaninen yhdiste. Yhdistettä esiintyy luonnossa useiden kasvien eteerisissä öljyissä ja hedelmissä. Geranyyliasetonia voidaan käyttää hajusteissa ja muiden yhdisteiden valmistamiseen.

## Ominaisuudet, valmistus ja käyttö
Huoneenlämpötilassa geranyyliasetoni on väritöntä nestettä. Yhdisteellä on mieto kukkaismainen tuoksu. Kasvit muodostavat ainetta hapettamalla karotenoideja. 

Geranyyliasetonia valmistetaan lähtien linalolista tai myrseenistä. Ne reagoivat metyyliasetoasetaatin, etyyliasetoasetaatin,  2-metoksipropeenin tai keteenin kanssa asetoasetaattiesteriksi. Tämä yhdiste toisiintuu geranyyliasetoniksi.

Geranyyliasetonia käytetään ainesosana kukkaistuoksuissa ja saippuoissa. Siitä voidaan valmistaa myös muita yhdisteitä, esimerkiksi farnesolia, nerolidolia, skvaleenia ja E-vitamiinia.

## Lähteet
Yrjö Somersalo

**Yrjö Aleksander Somersalo**, sukunimi vuoteen 1906 *Sommer* (10. helmikuuta 1886 Tampere – 24. helmikuuta 1942 Tampere) oli suomalainen filosofian maisteri, pankkiiriliikkeen omistaja ja liikemies.

Yrjö Somersalon vanhemmat olivat kauppaneuvos Arthur Sommer ja Lydia Johansson. Hän pääsi ylioppilaaksi 1904 Tampereen reaalilyseosta ja valmistui Helsingin yliopistosta filosofian kandidaatiksi 1910 ja filosofian maisteriksi 1921. Somersalo oli mukana jääkäriliikkeen käynnistämisessä ja oli mukana siinä Tukholmaan alkuvuodesta 1915 lähteneessä valtuuskunnassa, johon kuuluivat hänen lisäkseen Pehr Norrmén, R. Numelin, Rolf Pipping, Runar Appelberg, Väinö Tiiri, Yrjö Ruuth (myöh. Ruutu) ja H. Zilliacus.

Somersalo perusti vuonna 1916 oman pankkiiriliikkeensä avoimena yhtiönä, ja vuonna 1918 siitä muodostettiin Yrjö Somersalo & K:i Osakeyhtiö, jota Somersalo johti kevääseen 1920 saakka. Pankkiiriliikkeen ohella hän harjoitti valuutta-, elintarvike-, puutavara- ja autokauppaa. Somersalo pakeni Yhdysvaltoihin keväällä, 1920 ja hänen pankkiiriliikkeensä meni konkurssiin toukokuussa 1921. Hän menetti Helsingin pörssin jäsenyytensä keväällä 1920 *Oy Transcontinental Ab*:n konkurssin seurauksena. Tämä yhtiö oli perustettu 1919 harjoittamaan laajaa tuonti- ja vientikauppaa Suomessa, Baltian maissa ja Venäjällä. Somersalo palasi Suomeen 1930-luvun alussa oltuaan Yhdysvalloissa yhdeksän vuoden ajan. Yhdysvalloissa Somersalo oli ollut radioteollisuuden palveluksessa ja toiminut erään radioyhtymän yli-insinöörinä.

Yrjö Somersalo toimi IKL:n Ajan Suunta-lehden avustajana siinä vaiheessa kun hänen veljensä everstiluutnantti Arne Somersalo oli lehden päätoimittajana. Oman kertomansa mukaan hän kirjoitti vuonna 1934 lehteen 72 pääkirjoitusta. Somersalo julkaisi 9. helmikuuta 1936 Uusi Suomi-lehdessä mielipidekirjoituksen, jossa hän arvosteli kovin sanoin "klikiksi" kutsumaansa IKL:n johtoa muun muassa Arne Somersalon erottamisesta ja vaatimuksista erottaa Elias Simojoki puolueesta Viron vallankaappaushankkeen vuoksi. 

Yrjö Somersalo oli naimisissa 1919–1922 Birgit Emelie Norrménin (1900–1989) kanssa. Heidän tyttärensä Eva Marianne Somersalo (1920–2021) oli naimisissa toimittaja Erik Lodeniuksen kanssa.

Yrjö Somersalolla oli viisi sisarusta, jotka kaikki suomensivat sukunimensä Somersaloksi vuonna 1906:
* Eva Somersalo (1883–1956) kotitalous- ja käsityöopettaja, toimittaja, kokoomuksen kansanedustaja
* Ensi Elias Somersalo (1884–1927) diplomi-insinööri ja kirjailija
* Aili Maria Somersalo (1887–1957) sairaanhoitaja ja lastenkirjailija.
* Artturi Somersalo (1889–1973) agronomi, maanviljelijä ja vuoden 1918 jälkeen liikemies
* Arne Sakari Somersalo (1891–1941) everstiluutnantti, IKL:n kansanedustaja, Ajan Sana -lehden päätoimittaja 

## Lähteet
Nuffield Universal 4DM

**Nuffield Universal Four (4DM)** oli brittivalmisteinen traktori. Mallia tehtiin myös nelivetoisena. Moottori oli oli 4-sylinterinen ja sen valmisti BMC. Alkuperäisen mallin moottorissa oli 45 hevosvoimaa, mutta vuonna 1957 moottoria kasvatettiin 57 hevosvoimaan asti.
Duje

**Duje** (’Rakastaa’) on albanialaisen laulajan Albina Kelmendin ja hänen viiden perheenjäsenensä kappale, joka julkaistiin 19. joulukuuta 2022. Kappale voitti vuoden 2022 Festivali i Këngësin ja täten yhtye edusti kappaleella Albaniaa vuoden 2023 Eurovision laulukilpailussa Liverpoolissa. Kappale kilpaili Euroviisujen finaalissa, jossa se sai 76 pistettä ja sijoittui sijalle 22.

## Lähteet
Marja Rehn

**Marja Rehn**, o.s. **Reini**, ent. **Holm** (3. huhtikuuta 1953 Lahti – 15. elokuuta 2014 Kirkkonummi) oli suomalainen kirjailija ja kuvataiteilija, joka tuli tunnetuksi Muurahais-kirjoistaan. Sukunimien käyttövuodet: Reini (1953 - 1975), Holm (1975 - 2009), Rehn (2009 - 2014).  

## Teokset

### Kirjallinen tuotanto

* Häkkilintu, runokokoelma, omakustanne, 1991
* Elämälläsi on vain yksi tarkoitus, Painatuskeskus (Edita), 1995. 
* Ystävyys on muutoksen sietämistä toisessa, personoitu aforismikirja Lastenklinikan tukemiseksi. Rank Xerox ja Edita, 1996. 
* Ystävyys on muutoksen sietämistä toisessa, Edita, 1996. 
* Matkalla Maailmassa, Edita, 1996. 
* Organisaatioelämää, Edita, 1997. 
* Muurahainen Ajopuulla - tuuliajolla tulevaisuuteen, Edita, 1998. 
* Olet haasteellinen johdettava, Johtaja Muurahainen, Edita, 1999. 
* Jaksaa, ei jaksa, jaksaa... Kirja uupumuksesta, Edita, 2000. 
* Ystävyys on muutoksen sietämistä toisessa, laajennettu painos, Edita, 2001. 
* MuurahaisTohtorin Henkilökohtainen Reseptikirja, Ant Hill, 2002. 
* MuurahaisTohtorin Reseptikirja, Ant Hill, 2002. 
* Muurahaistohtorin Nikamakirja Pikku-Muurahainen, 2002.  
* MuurahaisTohtorin Testikanisteri, 2002. 
* Marja Holm & Jukka Korhonen: ANTiRadio, Ant Hill, 2003. 
* Ajattele Itsellesi Terve Keho, osat 1-3 (MuurahaisTohtorin Nikamakirjan versio), Ant Hill, 2003. Osa 1:  Osa 2  Osa 3: 
* Ajattele, ajattelet hyvinvointisi aivan itse, osat 1-2 (MuurahaisTohtorin Reseptikirjan versio), Ant Hill, 2003. Osa 1:  Osa 2: 
* HYSS - hiljentyjän kirja, Ant Hill, 2003. 
* Miten uupuu, miten toipuu.Testaa uupumismallisi, Ant Hill, 2003. 
* Muurahainen Matkalla Maailmassa, Ant Hill, 2003. 
* Elämälläsi on vain yksi tarkoitus, muurahainen,  Ant Hill, 2003. 
* Muurahainen ja Sininen Lintu -ystävyys, Ant Hill, 2003. 
* Kaiken Maailman Vaivat, Ant Hill, 2004. 
* Muurahaisten Organisaatioelämää, Ant Hill, 2004. 
* Muurahainen Ajopuulla, Ant Hill, 2004. 
* Muurahainen ryhtyy Luojaksi, Kustannus Oy Aamulehti, 2005. 
* Luovuuskoulu muurahaisille ja kusiaisille, Ant Hill, 2005. 
* Värit elämässämme, Studio Muurahaiskeko Oy, 2008. 
* Monta syytäolla kiitollinen syövälle, 2009 (sähköinen ) 
* Syöpä paransi minut, 2010. 

### Kuvitustyöt

* Syöpätaudit ja sädehoito, WSOY, 1976. Kansien suunnittelu.
* Englannin kirjeenvaihto, WSOY, 1976. Kansien suunnittelu
* Kielen mitta - Ohjeita äidinkielen käyttäjälle, 1976. Kansien suunnittelu.
* Mikrobiologian perusteet terveydenhuoltohenkilökunnalle, 1976. Kansien suunnittelu.
* Koulusta työhön ja yhteiskuntaan / Kansalaistieto / Opettajan opas, WSOY, 1976. Kansien suunnittelu. 
* Kansalaistieto, WSOY, 1975. Kansien suunnittelu.
* Tilasto-oppi, WSOY, 1976. Kansien suunnittelu.
* Tilasto-oppi Suppea kurssi, 1975. Kansien suunnittelu. 
* Sihteerin työ, WSOY, 1975. Kansien suunnittelu.
* Hoitoryhmä työyhteisössä, WSOY, 1976. Kansien suunnittelu.
* ratko-matematiikka 1, WSOY, 1975. Kuvitus ja kansien suunnittelu. 
* ratko-matematiikka 1, WSOY, 1976. Kuvitus ja kansien suunnittelu. 
* ratko-matematiikka 2, WSOY, 1977. Kuvitus ja kansien suunnittelu.
Muodin historia

**Muodin historia** tutkii eri muoteja, joita ihmisillä on ollut historian saatossa. Muodin historia tai esihistoria alkaa esihistoriasta, jolloin ihmiset pitivät kasvikuiduista ja eläimen nahoista tehtyjä vaatteita ja tekivät erilaisia käyttöesineitä. Esihistoriallista aikaa enemmän todisteita vallinneesta muodista on säilynyt antiikin Kreikasta ja muinaisesta Egyptistä sekä niitä myöhemmiltä ajoilta.

## Lähteet
Heinrich Gerber

**Heinrich Gerber** (1832–1912) oli saksalainen insinööri ja sillanrakentaja. Hän opiskeli Nürnbergissä ja Münchenissä ja toimi Baijerin valtionrautateiden palveluksessa rautasiltojen rakentajana.

Gerber antautui tälle siihen aikaan vähän tunnetulle erikoisalalle, jolla hän herätti varhain huomiota. Hän siirtyi 1858 toiminimi Klett & Co:n palvelukseen. Mainzin lähelle Reinin yli rakennettavaa siltaa varten Klett & Co perusti Mainzin lähelle Gustavsburgiin tehtaan. Tehtaasta kehittyi Gerberin johdolla Augsburg-Nürnbergin konetehtaan alainen tunnettu sillanrakennustehdas, joka rakensi siltoja Suomeenkin, muun muassa Kyrönsalmen rautatiesillan Savonlinnan lähelle.

Gerber kehitti huomattavasti silta- ja rautarakenteiden sekä teoreettista että rakenteellista puolta ja esitti muun muassa ensimmäisenä tavan laskea vaihtelevien rasitusten alaisia sauvoja silloissa, avonaisten siltojen puristuspaarteen nurjahdusvarmuutta ja keinon vähentää rautarakenteiden sivujännityksiä. Hän keksi 1866 nivelien käytön monitukisissa palkeissa ja toteutti keksintönsä sekä teoreettisesti että rakenteellisesti hyvin suunnitelluissa silloissa, loi siltamuodon, joka hänen nimeään kantaen (Gerber-sillat eli ulokesillat) levisi ympäri maailman. Sitä käytettiin sekä rauta- että myös rautabetonialalla ja varsinkin suuriin pitkäjänteisiin sekä katu- että rautatiesiltoihin. Aikakauden maailman suurimmat sillat – joitakin riippusiltoja lukuun ottamatta – oli suunniteltu ja rakennettu Gerber- eli ulokesiltoina. 

Gerberin julkaisuja ovat muun muassa *Berechnung der Brückenträger nach System Pauli* (1865); *Träger mit freiliegenden Stützpunkten* (1870); *Bestimmung der zulässigen Spannungen in Eisenkonstruktionen* (1874).

## Lähteet

## Aiheesta muualla
Albina Kelmendi

**Albina Kelmendi** (s. 27. tammikuuta 1998 Peja, Serbia ja Montenegro) on Kosovon albaani laulaja ja lauluntekijä. Hän nousi kuuluisuuteen sijoittuessaan toiseksi *The Voice of Albanian* neljännellä tuotantokaudella vuonna 2014. Voitettuaan vuoden 2022 Festivali i Këngësin yhdessä perheensä kanssa, hänet valittiin Albanian edustajaksi vuoden 2023 Eurovision laulukilpailuun Liverpoolissa kappaleella "Duje".

## Diskografia
### Studioalbumit
* *Nana loke* (2022)

### Singlet

* "Ëndrrën mos ma merr" (2015)
* "Hera e parë" (2016)
* "Denim" (2018)
* "Shko" (2020)
* "Një takim" (2020)
* "Ishim" (2020)
* "Mos më lini vet" (2020)
* "Ta fali zemra" (2020)
* "Vjet e mija po kalojn" (2020)
* "Hallakam" (2020)
* "Ç'ka don tash prej meje" (2020)
* "Mirazh" (2021)
* "Kur ta ktheva Kosovë shpinën" (2021)
* "Vullkan" (2021)
* "Zot mos e bo" (2021)
* "E kom prej teje" (2021)
* "Pa mu" (2021)
* "Çikë e bukur" (2021)
* "Moj e mira te pojata" (2021)
* "Jetoj me shpresë" (2022)
* "Nanë moj kom gabu" (2022)
* "Sytë e tu" (2022)
* "Duje" (2022)

## Lähteet
Heart of Steel

**Heart of Steel** on ukrainalaisen yhtyeen Tvorchin kappale. Kappale voitti Ukrainan euroviisukarsinnan *Vidbirin*. Täten yhtye edusti kappaleella Ukrainaa vuoden 2023 Eurovision laulukilpailussa Liverpoolissa.

Yhtyeen jäsen Andrii Hutsuliak aloitti Heart of Steelin kirjoittamisen Azovstalin piirityksen aikana. Katsottuaan videoita Ukrainan armeijasta puolustamassa teräs- ja rautatehtaita Azovstalissa hän innostui kirjoittamaan laulun, joka perustui päättäväisyyteen olla luopumatta alueesta.

Kappale kilpaili Euroviisujen finaalissa, jossa se sai 243 pistettä ja sijoittui kuudenneksi.

## Lähteet
Asian Le Mans Series -kausi 2015–16

**Asian Le Mans Series -kausi 2015–16** oli Asian Le Mans Series -sarjan 4. kausi, joka alkoi lokakuussa 2015 ja päättyi tammikuussa 2016.

## Kilpailukalenteri
Kaudella ajettiin neljä kilpailua, joista kaksi ajettiin Malesiassa. Kilpailut olivat kolmen tunnin pituisia lukuun ottamatta kaksi tuntista Fujin kilpailua, joka ajettiin FIA World Endurance Championship -osakilpailun kanssa vuonna 2015.

## Tulokset

## Lähteet
The Crown (4. tuotantokausi)

'''''The Crownin''''' neljäs tuotantokausi seuraa Yhdistyneen kuningaskunnan kuningatar Elisabet II:n elämää ja hallitsijakautta. Se koostuu kymmenestä jaksosta, jotka julkaistiin Netflixissä 15. marraskuuta 2020.

Olivia Colman näyttelee Elisabetia, ja pääosissa ovat myös Tobias Menzies, Helena Bonham Carter, Josh O'Connor, Marion Bailey, Erin Doherty ja Emerald Fennell toistavat roolinsa kolmannelta tuotantokaudelta. Päärooleihin kuuluvat myös Gillian Anderson, Emma Corrin ja Stephen Boxer. Lisäksi Charles Dance palaa kauden ensimmäisessä jaksossa, ja Claire Foy toistaa roolinsa Elisabetina takaumakohtauksessa.

## Lähtökohta
*The Crown* seuraa kuningatar Elisabet II:n elämää hänen häistään vuodesta 1947 nykypäivään.

Neljäs kausi kattaa ajanjakson 1979–1990 ja näyttää Margaret Thatcherin 11-vuotisen pääministerikauden. Lady Diana Spencer esitellään kauden alussa. Kuvattuja tapahtumia ovat muun muassa prinssi Charlesin ja Diana Spencerin häät ja heidän vuoden 1983 kiertueensa Australiassa ja Uudessa-Seelannissa, Falklandin sodan, Michael Faganin murtautuminen Buckinghamin palatsiin, lordi Mountbattenin hautajaiset. Kauden lopussa Thatcherin eroaa pääministerin virastaan ​​ja Charlesilla ja Dianalla on avio-ongelmia.

## Näyttelijät
#### Pääosissa

#### Muissa rooleissa

## Jaksot

|}
8 (Uniklubin albumi)

**8** on Uniklubin kahdeksas albumi, joka julkaistiin 3. maaliskuuta 2023. 

Albumin tekeminen aloitettiin vuonna 2021 osittain koronan siivittämänä jolloin julkaistiin albumin eka sinkku "Hetken olen vapaa".  Kahdesta singlebiisistä "Jos tähän jään" ja "Sammuttamaton" julkaistiin musiikkivideot jotka ohjasi Antti Väre. Sanoittajina kuullaan Jussi Selon lisäksi muitakin yhtyeen jäseniä kuten Pasi Viitalaa joka on tehnyt albumille eka kertaa biisin kokonaan itse.

Albumin kansikuvan on tehnyt Joa Korhonen jonka käsialaa on myös Sammuttamaton-singlen kansikuva.

## Kappaleet
Kappaleet säveltänyt ja sanoittanut Jussi Selo ellei muuta mainita

#  (säv. ja san. Tuomas Lepistö)
# 
#  (säv. ja san. Tuomas Lepistö)
# 
# 
#  (säv. ja san. Pasi Viitala)
# 
#  (säv. ja san. Jani Auvinen)
#  (säv. ja san. Jani Auvinen)
#  (säv. ja san. Janne Selo)

## Arvostelut
* Desibeli.net: 
* Kaaoszine: 
* Soundi: 

## Lähteet
Matti Vaskio

**Matti Vaskio**, sukunimi aik. *Widenius* (18. helmikuuta 1896 – 4. tammikuuta 1966) oli suomalainen pankkiiriliikkeen omistaja ja lahjoittaja.

Matti Vaskion vanhemmat olivat pankinjohtaja Karl Aristarchus Widenius ja Eva Emilia Engroos. Vaskio oli Kangasalan tukkuliikkeen *Kangas-Keskus-Oy*:n apulaisjohtajana. Vuonna 1954 Matti Vaskio ja hänen vaimonsa Maija Vaskio erosivat Kangas-Keskus-Oy:n hallituksesta ja Matti Vaskio myi osakkeensa yhtiön toimitusjohtajalle Bertel Sundgrenille. Samana vuonna 1954 Matti Vaskio perusti pankkiriliikkeensä. *Pankkiiriliike Matti Vaskio & Co.* Kommandiittiyhtiö toimi vuoteen 1965 saakka.

Matti Vaskio lahjoitti lääkäriseura Duodecimin lokakuussa 1960 perustamalle Suomen Lääketieteen Säätiölle kymmenen miljoonaa markkaa ja saman vuoden viimeisenä päivänä Vaskio lahjoitti säätiölle vielä viisitoista miljoonaa markkaa. Näistä lahjoituksista muodostettiin alkupääoma säätiön perustamalle Maija ja Matti Vaskion rahastolle. Vaskiot kartuttivat vielä rahastoa lisälahjoituksilla vuosina 1961–1965. Maija ja Matti Vaskion rahasto on edelleen säätiön suurin rahasto.

## Lähteet
Bayraktar

**Bayraktar** voi tarkoittaa seuraavia:

* Baykar Bayraktar TB2, turkkilainen miehittämätön ilma-alus
* ”Bayraktar”, Taras Borovokin kirjoittama ukrainalainen laulu
* Bayraktar, sukunimenä:
** Erdoğan Bayraktar (s. 1948), turkkilainen poliitikko ja ministeri.
Bondevikin I hallitus

**Bondevikin I hallitus** oli Norjan hallitus 17. lokakuuta 1997 – 17. maaliskuuta 2000. Se oli Kristillinen kansanpuolueen, Keskustapuolueen ja Venstren muodostama vähemmistöhallitus.
## Ministerit
**Pääministeri**
* Kjell Magne Bondevik (Kristillinen kansanpuolue)
**Ulkoministeri**
* Knut Vollebæk (Kristillinen kansanpuolue)
**Kehitysapuministeri**
* Hilde Frafjord Johnson (Kristillinen kansanpuolue)
**Valtiovarainministeri**
* Gudmund Restad (Keskustapuolue)
**Puolustusministeri**
* Dag Jostein Fjærvoll (Kristillinen kansanpuolue) 17.10.1997–15.3.2000
* Eldbjørg Løwer (Venstre) 15.3.1999–17.3.2000
**Kalastusministeri**
* Peter Angelsen (Keskustapuolue) 17.10.1997–21.1.2000
* Lars Peder Brekk (Keskustapuolue) 21.1.2000–17.3.2000
**Sosiaaliministeri**
* Magnhild Meltveit Kleppa (Keskustapuolue)
**Terveysministeri**
* Dagfinn Høybråten (Kristillinen kansanpuolue)
**Liikenneministeri**
* Odd Einar Dørum (Venstre) 17.10.1997–15.3.1999
* Dag Jostein Fjærvoll (Kristillinen kansanpuolue) 15.3.1999–17.3.2000
**Suunnittelu- ja yhteensovittamisministeri**
* Eldbjørg Løwer (Venstre) 17.10.1997–31.12.1997
**Elinkeino- ja kauppaministeri**
* Lars Sponheim (Venstre) 
**Öljy- ja energiaministeri**
* Marit Arnstad (Keskustapuolue) 17.10.1997–26.3.1998
* Anne Enger Lahnstein (Keskustapuolue) 26.3.1998–26.8.1998 (Arnstad äitiysvapaalla)
* Marit Arnstad (Keskustapuolue) 28.8.1998–17.3.2000
**Oikeusministeri**
* Aud Inger Aure (Kristillinen kansanpuolue) 17.10.1997–15.3.1999
* Odd Einar Dørum (Venstre) 15.3.1999–17.3.2000
**Kunta- ja työministeri**
* Ragnhild Queseth Haarstad (Keskustapuolue) 17.10.1997–31.12.1997
**Kunta- ja alueministeri**
* Ragnhild Queseth Haarstad (Keskustapuolue) 1.1.1998–16.3.1999
* Odd Roger Enoksen (Keskustapuolue) 16.3.1999–17.3.2000
**Työ- ja hallintoministeri**
* Eldbjørg Løwer (Venstre) 1.1.1998–15.3.1999
* Laila Dåvøy (Kristillinen kansanpuolue) 15.3.1999–17.3.2000
**Lapsi- ja perheministeri**
* Valgerd Svarstad Haugland (Kristillinen kansanpuolue)
**Maatalousministeri**
* Kåre Gjønnes (Kristillinen kansanpuolue)
**Ympäristöministeri**
* Guro Fjellanger (Venstre)
**Kirkko-, opetus- ja tutkimusministeri**
*  Jon Lilletun (Kristillinen kansanpuolue)
**Kulttuuriministeri**
* Anne Enger Lahnstein (Keskustapuolue) 17.10.1997–8.10.1999
* Åslaug Haga (Keskustapuolue) 8.10.1999–17.3.2000

## Lähteet